Predsjednik Bush iznio plan za Srednji Istok, 24/6/02 - 2002-06-24
Govoreći pred Bijelom kućom u Washingtonu on je rekao da mora biti novo i drukčije palestinsko vodjstvo, posvećeno demokraciji i ekonom
Predsjednik Bush je prije manje od dva sata iznio plan za Srednji Istok, koji je prvobitno trebao biti predstavljen prošle sedmice, ali je to odgodjeno zbog (VT) posljednjih palestinskih samoubilačkih napada u kojima je ubijen 31 izraelac, a ranjeno više od 80. Govoreći u Vrtu ruža ispred Bijele kuće, predsjednik Bush je rekao da se stvari moraju promijeniti na Srednjem Istoku i da je njegova vizija Sredenjeg Istoka sa državama Izraelom i Palestinom koje žive u miru jedna uz drugu. Američki predsjednik je rekao da je za Izrael neodrživo da nastavi živjeti u strahu od terora i da je za Palestince neodrživo da nastave živjeti u neimaštini i pod okupacijom. Predsjednik Bush je rekao da mora biti novo i drukčije palestinsko vodjstvo, posvećeno demokraciji i ekonomskom razvoju koje će postaviti temelje za samoodrživu Palestinsku državu. Sjedinjene države će raditi zajedno sa medjunarodnom zajednicom kako bi se Palestinci mogli pripremiti za demokratske izbore u narednim mjesecima kako bi dobili novo vodjstvo koje nije kompromitirano terorizmom. Moja je vizija dvije države, koje u miru i sigurnosti žive jedna pored druge i jednostavno nema načina da se postigne mir dok sve strane ne savladaju teror. Uz to, rekao je predsjednik Bush, ukoliko u ovom kritičnom momentu sve strane prekinu sa prošlošću i postave novi put, mi možemo prevazići mrak svijetlom nade. Mir, naglasio je zahtijeva novo i drukčije Palestinsko vodstvo, kako bi se mogla roditi Palestinska država. On je u tom smislu pozvao palestinski narod da izabere takvo rukovodstvo i ako palestinski narod bude aktivno radio u traganju za takvim ciljem Amerika i svijet će aktivno podržati njihove napore, rekao je. Jednom, kada Palestinski narod bude imao novo rukovodstvo, nove institucije i nove sporazume o sigurnosti sa svojim susjedima Sjedinjene države će podržati stvaranje Palestinske države čije će granice i odredjeni drugi aspekti biti privremeni do konačnog sporazuma o Sredenjem Istoku. Palestinska država nikada neće biti stvorena kroz teror, ona će biti izgradjena kroz reforme, a te reforme nemogu biti samo kozmetičke promjene ili prikriveni pokušaj da se sačuva postojeće stanje. Istinske reforme zahtijevaju potpuno nove političke i ekonomske institucije zasnovane na demokraciji, tržišnoj ekonomiji i akciji protiv terorizma. Danas, rekao je predsjednik Bush izabrani palestinski zakonodavci nemaju autoriteta, a vlast je koncentrirana u rukama neodgovorne nekolicine. Palestinska država može služiti svojim gradjanima jedino sa novim Ustavom koji odvaja zakonodavnu i izvršnu vlast i palestinski parlament bi trebao imati puni autoritet zakonodavnog tijela. Predsjednik Bush je pozvao i Izrael da podrži takve palestinske napore. Dok pravimo put prema sigurnosti Izraelske snage treba da se povuku na pozicije koje su držali prije 28 septembra 2000-te i u skladu sa preporukama Mitchellove komisije Izraelske ativnosti naseljavanja na okupiranim teritorijama moraju prestati, rekao je predsjednik Bush. Konačno rekao je predsjednik Bush Izraelska okupacija koja je počela 1967 biće okončana kroz sporazumom izmedju dvije strane zasnovan na Rezoluciji UN-a 242 i 338, sa Izraelskim povlačenjem na sigurne i priznate granice. On je takodjer rekao da se mora razriješiti pitanje Jerusaelma i budućnost Palestinskih izbjeglica, te konačni mir izmedju Izraela i Libanona, te Izraela i Sirije koji će podržati mir i borbu protiv terorizma. Neki su Izraelski zvaničnici još ranije kritizirli najavljivani plan predsjednika Busha, smatrajući da se njime nagradjuje Palestinski terorizam. Arapski lideri su takodjer iskazali zabrinutost prirodom prije današnjeg govora spominjane privremene Palestinske države i pitanjem ko će biti odgovoran za donošenje odluke o konačnim granicama izmedju dvije države. Kako naš novinar Scott Stearns izvještava vjerovatno je da će predsjednik poslati Državnog sekretara Collina Powella nazad u region da ublaži zabrinutosti u vezi sa njegovim planom.